**Referat fra møte i styret for Sandnes Idrettsråd**

Dato: 29.09.2022 kl. 18.30 – 20.00

Hvor: Austrått svømmehall

Til stede: Paul Hetland, Pål Thornes, Sølvi Rabben, Mathias Stene og Hilde Thorsen Moss

Forfall: Siv Janne Aarrestad, Sivert Bratten, Karianne Stoltenberg og Kjetil Sigurdsen

Dessuten møtte: Odd Willy Støve fra Sandnes kommune og daglig leder Kåre Strand.

Møtet ble ledet av Paul Hetland.

|  |  |  |
| --- | --- | --- |
| Sak nr.  | Behandlet  | Ansvarlig |
| 55/22  | **Rapport fra arbeidsgruppene****Folkepulsen**Kåre orienterte. Det meste av midlene til folkepulsen er nå fordelt. Avtale inngått med Hana IL om SMIL-prosjekt for Hana/Aspervika dette skoleåret.**Treningstider** Hilde orienterte. Ingen formelle klager, men det har kommet noen henvendelser/misnøye rundt den nye hallen på Malmheim. Treningstid-gruppa følger opp dette sammen med idrettsavdelingen.**Politisk kontakt**Ingen formelle møter siden sist styremøte, men det tas kontakt med sikte på å få til et møte i løpet av kort tid.**Reklameavtaler på kommunale anlegg**Sivert og Pål følger opp avtale for Hana-hallen. |  Sivert og Pål |
| 56/22   | **Tilskudd LAM-midler.**Forslag fra daglig leder var utsendt på forhånd.**Vedtak:**Søknad om ekstraordinære LAM-midler fra 6 søkere imøtekommes med et tilskudd på kr. 15 000 til hver klubb. Til sammen kr. 90 000. | Kåre svarer søkerne |
| 57/22 | **Hovedfordeling LAM-midler**Forslag fra daglig leder var utsendt på forhånd.**Vedtak:**Forslaget ble enstemmig vedtatt | Melding om fordelingen sendes lagene og legges på nettsiden |
| 58/22 | **Endring i tilskuddordning fra Rogaland IK – høring** Vedtak:Styret har ingen merknader til det utsendte forslaget. | Kåre svarer |
| 59/22 | **Strategi for arbeidet mot kommunevalget 2023**Saken ble drøftet. |  |
| 60/22 | **Samling for idrettsrådene på Nord-Jæren** Felles samling for idrettsrådene på Nord-Jæren planlegges 27. – 28. januar 2023. Tema til programmet ble drøftet. Forslag:Status i de ulike kommunene etter budsjett-behandlingen* Arbeid fram mot kommunevalget – ide-utveksling
* Folkehallene – hvordan samarbeider vi for å få best mulig nytte
* NM-veka
* Hva vil vi med sone-samarbeidet?
 |  |
| 61/22 | **Revidert møteplan** Møtedager framover forskyves en dag slik:2022: 27.10 og 8.12.2023: 12.01, 16.02, 23.03, 11.04 og årsmøte 20.04  |  |
| 62/22 | **Nytt fra kommunen** 1. Åpning Julebygd-hallen er planlagt 5. oktober.
2. Åpning Sandnes arena er planlagt 2. oktober
3. Anbud nytt lysanlegg for banene på Hana og Bogafjell er ute nå.
4. Tverga-konferanse 3. oktober
5. Arbeid med regulering stadion og revisjon Aktive Sandnes er i gang.
6. Egen Work-shop om planene for ny skole på Riska er gjennomført. Det forventes ny idrettshall som del av denne utbyggingen.

  |  |
| 63/22 | **Eventuelt**1. **Hilde etterlyste status for My game** – streaming av kamper for aldersklasser over 15 år. Idrettsrådet støtter at denne muligheten etableres i kommunens haller. Odd Willy signaliserte at de var positive, men vil ta en runde internt før tilbakemelding.
2. **Reguleringsplan stadion-området**

Styret **vedtok** følgende foreløpige innspill:1. Bakgrunnen for at det er påbegynt et arbeid med regulering av stadion-området er et ønske både fra kommunestyret og idretten om å få plassert inn mer idrettsfunksjoner på stadion.
2. For idretten er det tydeligste ønsket å finne tomt til en storhall/arrangementsarena for ballidretter i området. Plassering i stadion-området er ikke viktig, men idrettsrådet har tidligere vist en skisse med plassering på Gymnas-banen.
3. I den innsendte skissen er storhallen vist sammen med ishall. Dette for å sikre god utnyttelse av overskuddsenergien fra is-produksjonen. Gode energiløsninger må vektlegges i arbeidet med videre utnyttelse av området.
4. Videre legger idretten vekt på å bygge gode klubb-miljø. Det er derfor ønskelig at de idrettslagene som i dag har vesentlige deler av sin aktivitet i stadion-området kan samle hele virksomheten på stadion. Dette vil være et ønske for klubber som Sandnes Ulf, Sandnes håndball, Sandnes volleyball og Sandnes innebandy.
 |  |

Referent: Kåre